Eakatele ja abivajadusega inimestele on tagatud vajalikud teenused ja spetsialistid. Kodaniku ajakulu linnaga suheldes on minimaalne - teenused on kvaliteetsed. Ametnikud tunnevad kehtivaid seadusi ja täidavad ülesandeid tähtaegselt ja abivalmilt.
- Toetame linna eri piirkondade komisjonide loomist, kuhu kaasatakse antud piirkonna esindajad - see annab võimaluse piirkonna vajaduste eest paremini hoolt kanda. - Maardus toetame kvaliteetset tervishoiuteenust ja eriarstide olemasolu Maardu haiglas. - Toetame parkimiskohtade loomist,et tagada päästeteenistuse ja hooldussõidukite ligipääs hoonetele. Ühistransport Maardu linna siseselt ja ühendus Tallinnaga on [...]
Ettevõtted on osa kogukonnast. Me toetame ettevõtteid, kes oma tegutsemises on avatud, hoolivad ja vastutustundlikud, tagavad reostusvaba tegutsemise ning teevad mitmekülgset koostööd kogukonnaga. Tahame luua järelevalve, kus saavad kokku kogukond, ettevõtted, linnavõim ja kaasaegne tehnika (nt nn haisuninad).
Meie eesmärk on suurendada eesti keele õppe võimalusi, kaasates kogukonda, kohalikku omavalitsust, riiki ja võimalikke projekti toetavaid ühendusi. Me mõistame erinevaid koduseid kultuure ja tavasid – oleme selles osas väga rikkad. Elades Eestis on elementaarne pidada lugu kohalikust keelest ja kultuurist - see on ühendav jõud
Me toetame tervislikke eluviise. Rajame Maardusse avalikud treeningplatsid, kus kõik soovijad, kaasa arvatud puuetega inimesed, saaksid tegeleda kehakultuuriga. Hoolitseme selle eest, et kõikidel treeningplatsidel, mänguväljakutel ja teistes avalikus kasutuses olevates kohtades oleksid WC-d ja joogiveekraanid.